“รฟท.” เปิดใช้สถานีรังสิตแห่งใหม่ ยกเลิกที่เก่าถาวร 17 ธ.ค. เป็นต้นไป
การรถไฟแห่งประเทศไทย (รฟท.) ประกาศเปิดใช้สถานีรังสิตแห่งใหม่ ยกเลิกที่เก่าถาวร 17 ธ.ค. เป็นต้นไป 
การรถไฟแห่งประเทศไทย (รฟท.) ประกาศเปิดใช้สถานีรังสิตแห่งใหม่ ยกเลิกที่เก่าถาวร 17 ธ.ค. เป็นต้นไป
17 ธ.ค. 2563

การรถไฟแห่งประเทศไทย (รฟท.) ประกาศเปิดใช้สถานีรังสิตแห่งใหม่ และยกเลิกสถานีรังสิตเดิมเป็นการถาวร หลังจากได้ทำการก่อสร้างทางรถไฟในโครงการระบบรถไฟชานเมืองสายสีแดง ช่วงบางซื่อ – รังสิต ช่วงดังกล่าวแล้วเสร็จเรียบร้อย โดยสถานีแห่งใหม่จะอยู่ห่างออกไปทางด้านทิศเหนือจากสถานีเดิมประมาณ 300 เมตร
ทั้งนี้ การรถไฟฯ อยู่ในระหว่างช่วงเปลี่ยนผ่านเพื่อการพัฒนาอาคาร สถานที่ และสิ่งอำนวยความสะดวกด้านระบบรางให้กับผู้ที่ใช้บริการ อาจเกิดความไม่สะดวกกับผู้ที่ใช้บริการ ดังนั้น ผู้ที่ใช้บริการประเภทการรับ – ส่ง สินค้าจะต้องดำเนินการรับ – จัดส่งสินค้าที่สถานีข้างเคียงทดแทนการใช้บริการที่สถานีรังสิตก่อน
สำหรับผู้โดยสารที่ประสงค์จะใช้บริการที่สถานีรังสิตแห่งใหม่ สามารถติดต่อซื้อตั๋วโดยสารได้ที่ ห้องจำหน่ายตั๋ว ชั้น 2 ของสถานี ตั้งแต่วันที่ 17 ธันวาคม 2563 เวลา 08.30 น. เป็นต้นไป